เมื่อวันที่ 6 ต.ค กินยาคุมฉุกเฉิน ไปเเละเมื่อวันที่ 8 พ.ย ได้ตรวจปัสสาวะพบว่ามีขีดเดียว หลังจากนั้นวันที่ 11 ก็มีเลือดคล้ายจำเดือนสีเเดงคล้ำออกมา หลังจากนั้นตื่นมาก็ใส่ผ้าอนามัยรอ ก็ออกมาเยอะพอสมควร เเต่พออีกวันเหมือนมันจะออกมาไม่เยอะมาก เป็นผลมาจากยาคุมฉุกเฉินมั้ยคะ
สวัสดีค่ะ การมีเลือดคล้ายประจำเดือนออกมา แต่ไม่ใช่มาตามรอบเดือนนั้น อาจจะมีสาเหตุได้จาก ผลข้างเคียงจากการใช้ยาคุมฉุกเฉิน ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก หรือการมีอวัยวะภายในอุ้งเชิงกรานอักเสบอาจจะเป็นผลข้างเคียงจากยาหรือไม่ก็ได้ ให้สังเกตลักษณะและปริมาณเลือดที่ออกมาอย่างใกล้ชิด แต่ส่วนใหญ่ถ้าเกิดจากยานั้น ไม่น่าจะออกมาเยอะมากเป็นลิ่มๆ หากออกมาเยอะผิดปกติ อาจจะนึกถึงเรื่องเนื้องอกมดลูก หรือภาวะแทรกซ้อนจากการตั้งครรภ์ได้เช่นกัน ควรไปพบแพทย์เพื่อตรวจเพิ่มเติม หากเลือดยังออกไม่หยุด มีอาการปวดหน่วงท้องน้อยร่วมด้วย